ที่ นร 1006/ว 37 สํานักงาน ก.พ.ถนนพิษณุโลก กทม. 1030029 กันยายน 2553 เรื่อง การบรรจุพนักงานส่วนท้องถิ่นและข้าราชการที่ไม่ใช่ข้าราชการพลเรือนสามัญกลับเข้ารับราชการเป็นข้าราชการพลเรือนสามัญเรียน (เวียนกระทรวง กรม และจังหวัด)สิ่งที่ส่งมาด้วย 1. บัญชีรายชื่อพนักงานส่วนท้องถิ่นและข้าราชการที่ไม่ใช่ข้าราชการพลเรือนสามัญตามพระราชบัญญัติระเบียบข้าราชการพลเรือน พ.ศ. 2551 2. ตัวอย่างหนังสือขอบรรจุกลับเข้ารับราชการอื่นๆ - ด้วยพระราชบัญญัติระเบียบข้าราชการพลเรือนพ.ศ. 2551 มาตรา 65 วรรคหนึ่ง บัญญัติว่าพนักงานส่วนท้องถิ่นซึ่งไม่ใช่ออกจากงานในระหว่างทดลองปฏิบัติงานหรือข้าราชการที่ไม่ใช่ข้าราชการพลเรือนสามัญตามพระราชบัญญัตินี้และไม่ใช่ข้าราชการการเมืองข้าราชการวิสามัญหรือข้าราชการซึ่งออกจากราชการในระหว่างทดลองปฏิบัติหน้าที่ราชการผู้ใดออกจากงานหรือออกจากราชการไปแล้วถ้าสมัครเข้ารับราชการเป็นข้าราชการพลเรือนสามัญและทางราชการต้องการจะรับผู้นั้นเข้ารับราชการให้ผู้บังคับบัญชาซึ่งมีอํานาจสั่งบรรจุตามมาตรา 57 พิจารณาโดยคํานึงถึงประโยชน์ที่ทางราชการจะได้รับทั้งนี้ จะบรรจุและแต่งตั้งให้ดํารงตําแหน่งประเภทใด สายงานใด ระดับใด และให้ได้รับเงินเดือนเท่าใดให้เป็นไปตามหลักเกณฑ์และวิธีการที่ ก.พ. กําหนด เพื่ออนุวัตให้เป็นไปตามมาตรา 65 วรรคหนึ่ง แห่งพระราชบัญญัติระเบียบข้าราชการพลเรือนพ.ศ. 2551 ก.พ. จึงกําหนดหลักเกณฑ์และวิธีการบรรจุพนักงานส่วนท้องถิ่นซึ่งไม่ใช่ออกจากงานในระหว่างทดลองปฏิบัติงานหรือข้าราชการที่ไม่ใช่ข้าราชการพลเรือนสามัญตามพระราชบัญญัตินี้ และไม่ใช่ข้าราชการการเมือง ข้าราชการวิสามัญ หรือข้าราชการซึ่งออกจากราชการในระหว่างทดลองปฏิบัติหน้าที่ราชการ ตามสิ่งที่ส่งมาด้วย 1 กลับเข้ารับราชการเป็นข้าราชการพลเรือนสามัญ ตลอดจนจะแต่งตั้งให้ดํารงตําแหน่งประเภท สายงาน ระดับ และให้ได้รับเงินเดือนไว้ ดังต่อไปนี้ 1. การบรรจุและแต่งตั้งให้ดํารงตําแหน่งประเภท สายงาน และระดับ 1.1 ให้ผู้บังคับบัญชาซึ่งมีอํานาจสั่งบรรจุตามมาตรา 57 พิจารณาโดยคํานึงถึงความจําเป็นและประโยชน์ที่ทางราชการจะได้รับจากความรู้ความสามารถและประสบการณ์ของผู้ขอบรรจุกลับเทียบกับข้าราชการพลเรือนสามัญผู้รับราชการในส่วนราชการนั้น 1.2 การบรรจุกลับเข้ารับราชการและแต่งตั้งให้ดํารงตําแหน่งใดผู้ขอบรรจุกลับต้องมีคุณสมบัติตรงตามคุณสมบัติเฉพาะสําหรับตําแหน่งตามมาตรฐานกําหนดตําแหน่งที่ ก.พ. กําหนด และต้องมีคุณสมบัติทั่วไปและไม่มีลักษณะต้องห้ามหรือได้รับยกเว้นกรณีที่มีลักษณะต้องห้าม ตามมาตรา 36 1.3 ตําแหน่งที่จะบรรจุกลับต้องเป็นตําแหน่งว่างที่มีอัตราเงินเดือนและมิใช่เป็นตําแหน่งที่สงวนไว้ เช่น เพื่อบรรจุนักเรียนทุนรัฐบาล ผู้ไปรับราชการทหารหรือผู้ไปปฏิบัติงานตามมติคณะรัฐมนตรีกลับเข้ารับราชการ เป็นต้น 1.4 ให้ผู้ขอบรรจุกลับเข้ารับราชการ ยื่นคําขอพร้อมประวัติการรับราชการและประวัติการทํางานทุกแห่ง ตามตัวอย่างในสิ่งที่ส่งมาด้วย 2 1.5 ให้ส่วนราชการตรวจสอบเอกสาร ประวัติการรับราชการ และประวัติการทํางานโดยสอบถามไปยังส่วนราชการหรือหน่วยงานที่เกี่ยวข้องเพื่อให้ได้รายละเอียดข้อเท็จจริงมากที่สุดมาประกอบการพิจารณา 1.6 ให้บรรจุกลับและแต่งตั้งให้ดํารงตําแหน่งประเภท และระดับที่เทียบได้ หรือระดับที่ต่ํากว่าที่เทียบได้ตามหลักเกณฑ์และเงื่อนไขการเทียบตําแหน่งอย่างอื่นเท่ากับการดํารงตําแหน่งข้าราชการพลเรือนสามัญตามพระราชบัญญัติระเบียบข้าราชการพลเรือน พ.ศ. 2551 ตามหนังสือสํานักงาน ก.พ. ที่ นร 1008/ว 30 ลงวันที่ 15 กันยายน 2553 ก็ได้ หากจะบรรจุกลับข้าราชการพลเรือนสามัญตามพระราชบัญญัติระเบียบข้าราชการพลเรือน พ.ศ. 2535 เข้ารับราชการในตําแหน่งประเภทและระดับใด ผู้นั้นจะต้องเคยดํารงตําแหน่งที่ ก.พ. เทียบเป็นตําแหน่งประเภทและระดับนั้นตามหนังสือสํานักงาน ก.พ.ที่ นร 1006/ว 12 ลงวันที่ 11 ธันวาคม 2551 ทั้งนี้ ให้นําหลักเกณฑ์และวิธีการที่ ก.พ. กําหนดสําหรับการย้ายข้าราชการพลเรือนสามัญ มาใช้บังคับกับการบรรจุกลับนี้โดยอนุโลม 1.7 การบรรจุกลับเข้ารับราชการและแต่งตั้งให้ดํารงตําแหน่งประเภทวิชาการ หากผู้ขอบรรจุกลับเป็นผู้เคยดํารงตําแหน่งที่ใช้คุณวุฒิต่ํากว่าระดับปริญญาตรีเป็นคุณสมบัติเฉพาะสําหรับตําแหน่งมาก่อน และก่อนออกจากราชการได้ดํารงตําแหน่งที่ใช้คุณวุฒิระดับปริญญา ผู้นั้นจะต้องเป็นผู้เคยได้รับการแต่งตั้งให้ดํารงตําแหน่งที่ใช้คุณวุฒิระดับปริญญาดังกล่าว โดยผลของการสอบแข่งขันหรือการคัดเลือกกรณีที่มีเหตุพิเศษ ทั้งนี้ การสอบแข่งขันหรือการคัดเลือกดังกล่าวต้องเทียบเคียงหรือได้มาตรฐานเดียวกับหลักเกณฑ์ วิธีการและเงื่อนไขที่ ก.พ. กําหนดสําหรับการสอบแข่งขันตามมาตรา 53 หรือการคัดเลือกกรณีที่มีเหตุพิเศษตามมาตรา 55 จึงจะบรรจุกลับได้ 1.8 การบรรจุกลับเข้ารับราชการในตําแหน่งประเภทวิชาการระดับปฏิบัติการ หรือตําแหน่งประเภททั่วไป ระดับปฏิบัติงาน ส่วนราชการนั้นจะต้องไม่มีบัญชีผู้สอบแข่งขันได้ตามมาตรา 53หรือบัญชีผู้ได้รับการคัดเลือก ตามมาตรา 55 ในตําแหน่งที่จะบรรจุกลับรอการบรรจุอยู่ เว้นแต่ ผู้ที่ขอบรรจุกลับเข้ารับราชการเป็นผู้ที่ออกจากราชการเพื่อไปดํารงตําแหน่งทางการเมือง หรือเพื่อสมัครรับเลือกตั้งเป็นสมาชิกรัฐสภา สมาชิกสภาท้องถิ่นหรือผู้บริหารท้องถิ่น หรือลาออกจากราชการเพื่อติดตามคู่สมรสที่ไปปฏิบัติหน้าที่ราชการหรือไปปฏิบัติงานในต่างประเทศตามระเบียบว่าด้วยการลาของข้าราชการ หรือเป็นผู้ที่ออกจากราชการไปเนื่องจากทางราชการเลิกหรือยุบหน่วยงานหรือตําแหน่ง ในกรณีที่ผู้บังคับบัญชาซึ่งมีอํานาจสั่งบรรจุตามมาตรา 57 พิจารณาเห็นว่ามีเหตุผลและความจําเป็นเป็นพิเศษสมควรที่จะบรรจุผู้ขอบรรจุกลับเข้ารับราชการในตําแหน่งที่มีบัญชีผู้สอบแข่งขันได้หรือบัญชีผู้ได้รับการคัดเลือก ให้เสนอ อ.ก.พ. กระทรวง พิจารณาเป็นราย ๆ ไป 2. การให้ได้รับเงินเดือน การบรรจุกลับและแต่งตั้งให้ดํารงตําแหน่งประเภทใด สายงานใด และระดับใด ให้ได้รับเงินเดือนในอัตราที่ได้รับอยู่เดิมก่อนออกจากราชการและต้องไม่สูงกว่าเงินเดือนขั้นสูงของตําแหน่งประเภท สายงาน และระดับที่จะบรรจุกลับ ตามที่ ก.พ. กําหนด หากในระหว่างที่ผู้นั้นออกจากราชการไป ถ้ามีการปรับบัญชีเงินเดือนขั้นต่ําขั้นสูง และคณะรัฐมนตรีได้กําหนดหลักเกณฑ์และวิธีการในการปรับเงินเดือนของข้าราชการพลเรือนสามัญที่ได้รับอยู่เดิมเข้าสู่อัตราในบัญชีที่ได้รับการปรับใหม่ในช่วงเวลาใดก็ให้ปรับให้ผู้นั้นได้รับเงินเดือนตามหลักเกณฑ์และวิธีการดังกล่าวด้วย หากผู้ขอบรรจุกลับได้รับเงินเดือนต่ํากว่าขั้นต่ําของระดับตําแหน่งที่จะบรรจุกลับก็ให้ได้รับเงินเดือนในขั้นต่ําของระดับที่ได้รับแต่งตั้ง เว้นแต่ ในกรณีที่อัตราเงินเดือนขั้นต่ําชั่วคราวของระดับนั้นยังมีผลใช้บังคับอยู่ ก็ให้ได้รับเงินเดือนเท่าเดิมและไม่ต่ํากว่าขั้นต่ําชั่วคราวของระดับนั้น 3. กรณีอื่นนอกจากที่กําหนดไว้ในหนังสือสํานักงาน ก.พ. ฉบับนี้ ให้เสนอ ก.พ. พิจารณาเป็นราย ๆ ไป 4. การบรรจุกลับที่อยู่ระหว่างดําเนินการก่อนวันที่หลักเกณฑ์และวิธีการตามหนังสือสํานักงาน ก.พ.ฉบับนี้ใช้บังคับให้ดําเนินการตามหลักเกณฑ์และวิธีการที่ ก.พ. กําหนดไว้เดิมต่อไปจนแล้วเสร็จ จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้วผู้มีอํานาจลงนาม - ขอแสดงความนับถือ (นางเบญจวรรณ สร่างนิทร)เลขาธิการ ก.พ.อื่นๆ - สํานักตรวจสอบและประเมินผลกําลังคนโทร. 0 2281 0977โทรสาร 0 2282 7316